Underskriftsaksjoner både for og imot Deila
Aksjonen for å beholde nordmannen, ble startet mandag kveld og fikk i løpet av få timer et par hundre underskrifter. En annen aksjon for å kvitte seg med Deila, ble startet for fire måneder siden. Den har snaut 1750 underskrifter. TV2 hevdet mandag kveld at FA-cup-tapet for erkerivalen Rangers var med på å besegle Deilas skjebne i Celtic. TV-kanalen erfarte at 40-åringen er ferdig som manager i Glasgow-klubben etter sesongen. Les også: Ronny Deila er nok ikke Celtics problem. Ronny Deila har Celtic-styret i ryggen, men ifølge TV2 skal han føle seg motarbeidet i deler av klubben og samtidig være lei av kritikk fra skotsk tabloidpresse, tidligere klubb-legender og supportere. Selv om Deila har en såkalt rullerende ettårskontrakt, går kontrakten til sommeren 2017, og Celtic har trolig lønnsforpliktelser fram til da, dersom klubben skulle velge å si opp kontrakten med nordmannen nå. Les også: Celtic-klare Ajer: - Jeg angrer ikke. Problemet er at Deila ikke har klart å få Celtic til Champions League, der de store pengene er for europeiske klubber på Celtics nivå. To ganger på rad har han mislyktes med det. – Det blir vanskelig for ham nå, sier Celtic-legenden Pat Bonner til BBC Scotland etter cup-tapet søndag. Skotsk stjerne: Deila ryker i sommer – Jeg har hele tiden sagt at forventningen er å vinne både liga og cup i år. En annen tidligere Rangers-stjerne, Stuart McCall (51), sa til VG søndag: – Alt handler om å vinne i Celtic. Kanskje han kunne blitt reddet av «The Double», men nå kan han bare vinne ligaen. Jeg tror ikke det er nok, og tror ikke han er Celtic-manager neste sesong. Jeg tror ikke de har utviklet seg nok under hans ledelse. Det er for mange som er skuffet akkurat nå, særlig etter dette tapet, sa McCall, som nå er ekspertkommentator. I ligaen leder Celtic med åtte poengs forsprang til Aberdeen - med fem gjenstående kamper. Men i tillegg til cup-tapet mot Rangers, tapte de også i ligacupens semifinale, mot Ross County.
Skottene er delte i synet på Ronny Deila: nå er det underskriftsaksjoner både for og imot Celtic-treneren.